12.  ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 6 της 29 Δεκ. 1978/10 Ιαν. 1979 (ΦΕΚ Α΄  3) Περί καθορισμού των συνδρομών και λοιπών δικαιωμάτων των Επαγγελματικών και Βιοτεχνικών Επιμελητηρίων. Άρθρον 1. Συνδρομαί. 1.Αι ετήσιαι συνδρομαί των προσωπικών εν γένει επιχειρήσεων ορίζονται κατά τας κειμένας περί φορολογίας εισοδήματος διατάξεις και επί τη βάσει των δηλουμένων εξ Εμπορικών Επιχειρήσεων (Δ΄ πηγής) εισοδημάτων της αμέσως προηγουμένης χρήσεως και εις ποσοστόν 1% με κατώτατον όριον δρχ. 400 και ανώτατον δρχ. 1.500. Οι απαλλασσόμενοι της υποχρεώσεως καταθέσεως δηλώσεως εισοδήματος βάσει των κειμένων περί φορολογίας εισοδήματος διατάξεων θα καταβάλωσι ως ετησίαν συνδρομήν δρχ. 400. Αι νεοϊδρυόμεναι επιχείρησεις θα καταβάλωσι δια το πρώτον έτος ως συνδρομήν των α)Ατομικαί δρχ. 500. β)Ομόρρυθμοι Εταιρείαι (Ο.Ε.) και Ετερόρρυθμοι Εταιρείαι (Ε.Ε.) δρχ. 1.000. γ)Εταιρείαι Περιωρισμένης Ευθύνης (Ε.Π.Ε.) και Συνεταιρισμοί Περιωρισμένης Ευθύνης (Σ.Π.Ε.) δρχ. 1.500. «δ.Ανώνυμοι Εταιρείαι (Α.Ε.) δρχ. 2.500». Η περίπτ. δ΄ προστέθηκε ως άνω από την παρ. 1 Π.Δ. 644/11-25 Ιουν. 1981 (ΦΕΚ Α΄ 162) Τα υποκαταστήματα των προσωπικών εν γένει επιχειρήσεων (ατομικών και Εταιρικών) εφ’ όσον εδρεύουν εις ετέραν Επιμελητηριακήν περιφέρειαν της του κεντρικού θα καταβάλωσι ως συνδρομήν των το 1/2 της υπό του κεντρικού καταβαλλομένης. Επί πλειόνων υποκαταστημάτων εν τη αυτή Επιμελητηριακή Περιφερεία καταβάλλεται συνδρομή υπό του ενός εξ αυτών. Εάν εν τη περιφέρεια του αυτού Επιμελητηρίου εδρεύουν εκτός του κεντρικού και υποκαταστήματα προσωπικών εν γένει Επιχειρήσεων η συνδρομή καταβάλλεται υπό του κεντρικού μόνον. 2.Αι συνδρομαί των εργολάβων εκτελέσεως δημοσίων έργων και ιδιωτικών έργων γενικώς των μη εγγεγραμμένων εις το Τεχνικόν Επιμελητήριον καθορίζονται ως και των προσωπικών εν γένει επιχειρήσεων. 3.Οι εκ της αλλοδαπής πρόσφυγες, Έλληνες Επαγγελματίαι και Βιοτέχναι επιθυμούντες να επαναρχίσωσι τας εργασίας των εν Ελλάδι απαλλάσσονται της υποχρεώσεως καταβολής συνδρομής του πρώτου έτους εις τα οικεία Επιμελητήρια. 4.Επί ομορρύθμων ή Ετερορρύθμων Εταιρειών την συνδρομή καταβάλλει έκαστον ομόρρυθμον μέλος αλλά το συνολικόν ποσόν δι’ άπαντας τους ομορρύθμους εταίρους δεν δύναται να υπερβαίνη το διπλάσιον του υπό του παρόντος άρθρου καθοριζομένου ανωτάτου ορίου των προσωπικών επιχειρήσεων. 5.Αι ετήσιαι συνδρομαί των Εταιρειών Περιωρισμένης Ευθύνης (Ε.Π.Ε.) και Σ.Π.Ε. καθορίζονται αναλόγως του ονομαστικού αυτών κεφαλαίου καταβεβλημένου ή μη και των αποθεματικών αυτών ως εξάγονται ταύτα εκ του Ισολογισμού του αμέσως προηγουμένου έτους ως ακολούθως: Για το ελάχιστο κεφάλαιο συστάσεως δρχ. 2.000 πέραν δε του ελαχίστου κεφαλαίου 1% και με ανώτατο όριο δρχ. 4.000. 6.Βιοτεχνικαί Επιχειρήσεις έχουσαι εν τη έδρα των και την κυρίως βιοτεχνικήν των εγκατάστασιν αλλαχού δε δευτερευούσας βιοτεχνικάς τοιαύτας καταβάλλωσι εις μεν το Επιμελητήριον της έδρας ολόκληρον την συνδρομήν, εις τα λοιπά δε Επιμελητήρια όπου αι δευτερεύουσαι εγκαταστάσεις ανά 1/2 της καταβαλομένης εν τη έδρα των. «Προσωπικές Βιοτεχνικές Επιχειρήσεις καθώς και Ανώνυμες Βιοτεχνικές Εταιρίες που έχουν την έδρα τους και δευτερεύουσες εγκαταστάσεις σε άλλη Επιμελητηριακή Περιφέρεια από εκείνη, που διατηρούν την κυρία Βιοτεχνική τους εγκατάσταση, καταβάλλουν ως συνδρομή στο Επιμελητήριο που έχουν την κύρια Βιοτεχνική τους εγκατάσταση τα 2/3 της συνδρομής, που υποχρεώνονται να καταβάλλουν και το 1/3 αυτής της συνδρομής στο Επιμελητήριο της έδρας τους και για όλες τις δευτερεύουσες εγκαταστάσεις το 1/2 της καταβαλλομένης στην έδρα τους συνδρομής. Προσωπικές Βιοτεχνικές Επιχειρήσεις καθώς και Ανώνυμες Βιοτεχνικές Εταιρίες, που έχουν την έδρα τους σε άλλη Επιμελητηριακή περιφέρεια από εκείνη, που διατηρούν ολόκληρη τη Βιοτεχνική τους εγκατάσταση καταβάλλουν ως συνδρομή στο Επιμελητήριο, που έχουν ολόκληρη τη Βιοτεχνική τους εγκατάσταση τα 2/3 της συνδρομής που υποχρεώνονται να καταβάλουν και το 1/3 της συνδρομής αυτής στο Επιμελητήριο της έδρας τους. Προσωπικές Βιοτεχνικές Επιχειρήσεις και Ανώνυμες Βιοτεχ. Εταιρίες, που έχουν σε διαφορετικές Επιμελητηριακές περιφέρειες την έδρα, την κύρια εγκατάσταση και τις δευτερεύουσες εγκαταστάσεις καταβάλλουν ως συνδρομή στο Επιμελητήριο της έδρας το 1/3 της συνδρομής, που πρέπει να καταβάλουν, στο Επιμελητήριο της κύριας εγκατάστασης τα 2/3 της συνδρομής αυτής και στο Επιμελητήριο που έχουν δευτερεύουσες εγκαταστάσεις ανά 1/3 της συνολικής συνδρομής». Τα μέσα στα « » εδάφια προστέθηκαν από το άρθρ. 1 Π.Δ. 38/30 Ιαν.-2 Φεβρ. 1984 (ΦΕΚ Α΄ 10). 7.Επιχειρήσεις εν γένει (Προσωπικαί ή Εταιρικαί) μεταφέρουσαι την έδραν των από μιας Επιμελητηριακής περιφερείας εις άλλην δεν καταβάλλουσι συνδρομήν εφ’ όσον έχουσι καταβάλλει ταύτην εις το Επιμελητήριον εις ο τέως ανήκον. 8.Επιχειρήσεις εν γένει (Προσωπικαί ή Εταιρικαί) ιδρυόμενοι κατά το β΄ εξάμηνον του οικονομικού έτους ή διαλυόμεναι κατά το α΄ εξάμηνον αυτού καταβάλλουσι το ήμισυ της ετησίας συνδρομής των. «9.Τα δικαιώματα των Επαγγελματικών και Βιοτεχνικών Επιμελητηρίων από συνδρομές των μελών τους ιδιοκτητών Αυτοκινήτων, που είναι μέλη των κοινών Ταμείων εισπράξεως λεωφορείων (Κ.Τ.Ε.Λ.), ιδιοκτητών αυτοκινήτων Λεωφορείων, Πούλμαν, Επιβατηγών, Δημοσίας Χρήσεως (Ταξί), Φορτηγών Δημοσίας Χρήσεως, καθορίζονται κατά μέτοχο σύμφωνα με τα οριζόμενα στην παρ. 1 του άρθρ. 1 του Π.Δ. 6/79, όπως τροποποιήθηκε μεταγενέστερα». Η παρ. 9 που είχε αντικατασταθεί από την παρ. 1 του άρθρου μόνου του Π.Δ. 290/8-22 Αυγ. 1986 (ΦΕΚ Α΄ 129), αντικαταστάθηκε ως άνω από το άρθρο μόνο του Π.Δ. 282/31 Ιουλ.-5 Αυγ. 1987 (ΦΕΚ Α΄ 142). (Αντί για τη σελ. 102,05(γ) Σελ. 102,05(δ) Τεύχος Ι-61 Σελ. 43 Επαγγελματικά και Βιοτεχνικά Επιμελητήρια 14.Β.γ.12 «10.Αι συνδρομαί των Ανωνύμων Εταιρειών καθορίζονται αναλόγως του ονομαστικού αυτών κεφαλαίου καταβεβλημένον ή μη και των αποθεματικών αυτών τόσον του τακτικού όσον και του εξ εκδόσεως μετοχών υπέρ το άρτιον ως και του λογαριασμού, διαφορά εξ αναπροσαρμογής ως εξάγονται ταύτα εκ του ισολογισμού του αμέσως προηγουμένου έτους, ως ακολούθως: από 200.001-500.000 δρχ. 2.000 500.001-1.000.000 3.000 1.000.001-2.000.000 4.000 2.000.001-3.000.000 5.000 3.000.001-5.000.000 6.000 5.000.001-7.500.000 7.500 Δια το άνω των 7.500.000 δρχ. κατά ποσοστόν 1‰ με ανώτατον όριον συνδρομής συνολικώς δρχ. 25.000. Τα εν τη περιφερεία Επιμελητηρίων υποκαταστήματα, πρακτορεία και πρατήρια Ανωνύμων Εταιρειών, των οποίων το Κεντρικόν Κατάστημα εδρεύει εις άλλην Επιμελητηριακήν περιφέρειαν, καταβάλον το 1/3 των ανωτέρω συνδρομών, επί πλειόνων δε υποκαταστημάτων, πρακτορείων και πρατηρίων εν τη αυτή Επιμελητηριακή περιφέρεια, καταβάλλεται συνδρομή υπό του ενός εξ αυτών. Εάν εν τη περιφερεία του αυτού Επιμελητηρίου εδρεύουν εκτός του Κεντρικού και Υποκαστήματα, πρακτορεία και πρατήρια Ανωνύμων Εταιρειών, η συνδρομή καταβάλλεται υπό του Κεντρικού μόνον». Η παρ. 10 προστέθηκε ως άνω από την παρ. 2 Π.Δ. 644/19-25 Ιουν. 1981 (ΦΕΚ Α΄ 162).  «11.Οι συνδρομές των Δημοτικών και Κοινοτικών Επιχειρήσεων καθορίζονται όπως και των Ανωνύμων Εταιρειών». Η παρ. 11 προστέθηκε από την παρ. 2 του άρθρου μόνου του Π.Δ. 290/8-22 Αυγ. 1986 (ΦΕΚ Α΄ 129). Άρθρον 2. Δικαιώματα καταχωρήσεως Επωνυμιών. 1.Αι ατομικαί επιχειρήσεις θα καταβάλλωσι δια την καταχώρησιν της επωνυμίας των δρχ. 400, τα δε εις ετέρας Επιμελητηριακάς περιφερείας υποκαταστήματα αυτών δρχ. 200 ανά υποκατάστημα. 2.Αι Εταιρικαί Επιχειρήσεις πλην Ε.Π.Ε. και Σ.Π.Ε. θα καταβάλλωσι δρχ. 800 τα δε εις ετέρας επιμελητηριακάς περιφερείας υποκαταστήματα θα καταβάλλωσι δρχ. 400 ανά υποκατάστημα. Αι Ε.Π.Ε. και Σ.Π.Ε. δρχ. 2.000 και 1.000 αντιστοίχως. «Δια την καταχώρησιν Επωνυμίας Ανωνύμου Εταιρείας καταβάλλονται δρχ. 2.500, δια τα Υποκαταστήματα, πρακτορεία και πρατήρια αυτών εις ετέρας Επιμελητηριακάς περιφερείας δρχ. 1250. Ανώνυμος Εταιρεία μετατρεπομένη εις Εταιρείαν Περιωρισμένης Ευθύνης απαλλάσσεται της καταβολής δικαιωμάτων καταχωρήσεως Επωνυμίας». Σελ. 102,06(δ) Τεύχος Ι-61 Σελ. 44 Τα εντός « » προσετέθησαν ως άνω από το Π.Δ. 644 της 19/25 Ιουν. 1981 (ΦΕΚ Α΄ 162). 3.Οι εκ της αλλοδαπής πρόσφυγες Έλληνες Επαγγελματίαι και Βιοτέχναι επιθυμούντες να επαναρχίσωσι τας εργασίας των εν Ελλάδι καταβάλλωσι ως δικαίωμα καταχωρήσεως επωνυμίας εις τα οικεία Επιμελητήρια το 1/2 του υπό των λοιπών καταβαλλομένου. 4.Επιχειρήσεις εν γένει (Προσωπικαί και Εταιρικαί) μεταφέρουσαι την έδραν των από μιας Επιμελητηριακής περιφερείας εις άλλην εις ην λειτουργεί υποκατάστημα αυτών, ουδέν δικαίωμα καταχωρήσεως επωνυμίας θα καταβάλλουν. 5.Αι συνδρομαί και τα δικαιώματα καταχωρήσεως επωνυμιών των υποχρέων προς τούτο αναπήρων πολέμου καθορίζονται εις το 1/3 των υπό των λοιπών μελών καταβαλλομένων. 6.Εις περίπτωσιν καθ’ ην εταιρική επιχείρησις υποστή οιανδήποτε μεταβολήν άνευ αλλαγής της Επωνυμίας της δεν υποχρεούται εις νέαν καταβολήν δικαιώματος καταχωρήσεως επωνυμίας. Άρθρον 3. Δι’ έκδοσιν πιστοποιητικών πιστοποιήσεως υπογραφών και θεωρήσεως εν γένει ως και αντιγράφων θα εισπράττωνται δρχ. 50. Δια πιστοποιήσεις εις ξένας γλώσσας θα εισπράττωνται δρχ. 200. Άρθρον 4. Δικαιώματα Πραγματογνωμοσυνών-Δειγματοληψιών. 1.Τα δικαιώματα δια την διεξαγωγήν πραγματογνωμοσυνών ορίζονται 1% επί της αξίας του αντικειμένου της πραγματογνωμοσύνης με κατώτατον όριον δρχ. 1.000 και ανώτατον δρχ. 5.000. 2.Τα δικαιώματα δια την διεξαγωγήν δειγματοληψιών ορίζονται εις το ήμισυ των καθοριζομένων δια την διεξαγωγήν πραγματογνωμοσυνών. Με το άρθρο μόνο του Π.Δ. 376/13-28 Οκτ. 1986 (ΦΕΚ Α΄ 162) προσαυξήθηκαν κατά 70% οι συνδρομές και κατά 150% τα λοιπά δ/τα που καθορίζονται από τα άνω Π.Δ. 6/79. Για τον τρόπο ενεργείας από τα Επαγγελματικά και Βιοτεχνικά Επιμελητήρια προμηθειών μισθώσεων και εκμισθώσεων γενικά καθώς και για τις αγορές και εκποιήσεις ακινήτων και κινητών πραγμάτων και εκτελέσεις εργασιών βλ. Π.Δ. 363/1979, ανωτ. σελ. 82,42). 14.Β.γ.12 Επαγγελματικά και Βιοτεχνικά Επιμελητήρια 